Luister musiek wat die onbewuste oopmaak. Wanneer ek skryf, luister ek soms klassieke musiek (Rachmaninov, Satie, Beethoven) of world music van Bulgarye, Frankryk, Kenia, Ierland, Brasilië.
Carina Stander beveel die volgende boeke aan:
Lees van ewigheid tot amen.
In Afrikaans ten minste Groot verseboek en Poskaarte; ook De Afrikaanse poëzie in 1000 en enige gedichten. Só leer jy wat die ooreenkomste en verskille tussen jou en jou literêre voormense is.
Betowerende Breytenbach vir vrye vlug, metamorfose, spontane wording. BB is ’n regte skilderdigter – hy skryf met sy oë.
Uys Krige se Spaanse Dans, veral sy vertaling van Lorca, Neruda en Jiménez se verse.
Sheila Cussons se ’n Engel deur my kop. Sy skryf met verstommende helderheid oor spiritualiteit daarin.
HJ Pieterse se Die burg van hertog Bloubaard – ’n briljante eenheidsbundel.
Die magtige “prose poets” van die wêreldletterkunde: Anne Michaels (Fugitive Pieces), Michael Ondaatje (The English Patient) en Clarissa Pinkola Estés (Women who run with wolves).
Die Hebreeuse digter, Yehuda Amichai se hele oeuvre.
Vir metaforiese taal wat meesleur: Pablo Neruda. Hy openbaar die psige van die Latino wêreld.
Die bybelboek Jesaja; dis ’n pragtige stuk poësie. Dit laat mens verstaan waarom die Hebreeuse werkwoord vir dig en profeteer dieselfde is: naba.
Lees meer oor Carina op LitNet:
Klik hier vir Carina Stander se ATKV-skrywersalbum.
Oor die verskyning van haar debuutbundel
Carina oor haar opname in Groot Verseboek
Carina in gesprek met uitgewer Etienne Bloemhof
ons word vanmôre weer wakker